**Masterprosjekt i farmasi 2023/2024**

Senter for farmasi vil med dette oppfordre fagmiljø til å tilby masterprosjekt i farmasi som skal gjennomføres i perioden høst 2023 - vår 2024. Dersom fagmiljøene har pågående eller planlagte forskningsprosjekter som kan være aktuelle for mastergradsstudenter i farmasi, ønsker vi at veileder utarbeider et kort sammendrag for aktuelle prosjekter og sender det inn via dette [skjemaet](https://skjemaker.app.uib.no/view.php?id=13827561) **innen 20. desember 2022.**

**Sammendrag/ prosjektbeskrivelse skal inneholde:**

* Prosjektets/oppgavens tittel/arbeidstittel.
* Navn på veileder(e) og veileder(e)s arbeidssted/hvor oppgaven skal utføres, **kontaktinformasjon** til veileder/kontaktperson. Alle studenter bør ha **2 veiledere, og skal ha minst en UiB-ansatt (intern) veileder. Ved eksterne prosjekt skal den eksterne part sørge for hovedveileder, mens veileder ved UiB skal være bi-veileder.**
* Kort sammendrag av prosjektets problemstilling, målsetning for oppgaven og informasjon om hvilke forskningsmetoder som er aktuelle i prosjektet. Det skal framgå hvorfor oppgaven vurderes som aktuell for mastergradsstudenter i farmasi.
* Eventuelt informasjon om hvilke studieretningsemner som er aktuelle i oppgaven.
* Informasjon om **hvordan** og evt. **når** veileder velger ut studenten(e) og evt. frister for studentene om å melde interesse må beskrives (se [PUF-referat 13. mars 2019](http://ekstern.filer.uib.no/mofa/studie/referat/Programutvalg%20farmasi/2019/Protokoll%20PUF_13%20mars%202019.pdf), sak 3/19). **Oppgaven skal ikke tildeles noen studenter før ETTER presentasjonen (17. februar), se mer informasjon under.**

**Mer om tildeling og valg av oppgave:**
Dersom det er flere studenter som melder sin interesse, må veileder varsle de som evt. ikke ble tilbudt oppgaven. Om studenten har meldt sin interesse for flere prosjekter, må studenten også varsle alle veiledere de har vært i kontakt med når de har valgt prosjekt.

**Masteroppgaven:**
Studentene på kull 2019 (24 stk.) på Integrert masterprogram i farmasi ved UiB skal undervisningsåret 2023/2024 gjennomføre en mastergradsoppgave tilsvarende 45 studiepoengs omfang og studieretningsemner på 15 studiepoeng.

Innleveringsdato for masteroppgaven er mandag 20. mai 2024, kl. 12.00.

Studentene skal ha valgt oppgave og inngått **«**Avtale for mastergradsoppgave i farmasi» om veiledning innen 1. april 2023.

Senter for farmasi planlegger et møte for masterstudentene **fredag 17. februar 2023** hvor vi inviterer dere til å presentere deres masterprosjekt. Dagen avsluttes med Farmasøytisk Vinterfest på kvelden.

 **Vi ber dere sette av datoen 17. februar 2023 vi vil komme tilbake med mer info om sted og program.**

Kontaktperson for faglige spørsmål:
Lone Holst, Lone.Holst@uib.no, 55 58 61 52

Kontakt for administrative spørsmål:
Marte Nørve Årvik, **marte.arvik@uib.no**, tlf. 55 58 63 58

Med vennlig hilsen

Lone Holst Marte Nørve Årvik

programutvalgsleder seniorkonsulent